medieval-data/medieval-latin-ner-HOME-Alcar-sents huggingface dataset:
| Quia religionis esse dinoscitur totius litigii pesti proposse reniti et pacis quietem amplecti , iccirco ego Wido ecclesie Beati Nichasii abbas , pacis respectu et totius conuentus mei consilio et assensu , Cesario Calmontensis ecclesie abbati et eius successoribus in perpetuum concedimus quicquid ecclesia nostra iure possidet in territorio de Rumoucurt scilicet altare cum ecclesia et terras cultas et incultas cum pratis et pascuis et decimis et censu qui ad eundem tenorem pertinere uidetur et cuncta que in presentiarum predicta ecclesia iure hereditario possidet uel possidere debet necnon tuitionem aduersus iniuste clamatores predicte possessionis qui ecclesiastico iudicio rebelles non existunt , pro quinque modiis frumenti ad modium remensem singulis annis persoluendis et in horreis Beati Nichasii Remensis deducendis ; hoc etiam annectimus quod pro prefato altari uel ecclesia a predictis canonicis omnibus annis somniatica est soluenda .
Hoc autem frumentum omni occasione semota persoluetur ab assumptione beate Marie usque ad octauas beati Martini .
Ea propter nouerint omnes tam posteri quam moderni quod domnus Petrus abbas Boni Fontis 36 assensu totius capituli sui modium unum frumenti ad mensuram rummiaci quem habebat in decima de Bussuth ex elemosina Radulfi cognomento Crispelli concessit monachis Sancti Petri de Ruminiaco perpetuo tenendum ; laudante domino Nicholao , ad cuius feodum ipsa decima pertinet , et omnibus eiusdem decime heredibus pro omnibus aisentiis totius terre Sancti Petri , tam in siluis quam in pascuis et in agris et pro panaschio porcorum quod ab eis exigebant .
Aisantie etiam ecclesie Bonifontis similimodo communes erunt monachis Sancti Petri et hominibus suis , ita ut si dampnum sibi inuicem fecerint siue in pratis siue in agris , simpliciter sine aliqua emendatione restituant .
Quod si forte quod absit aliquis predicti donationem modii in posterum uiolare , siue sibi usurpare attemptauerit fratres Bonifontis monachis Sancti Petri consilium et auxilium suum pro posse exhibebunt in omni loco .
Hec omnia laudauit domnus Rainaldus abbas Sancti Nichasii , assensu capituli sui et concessit non solum ecclesie Bonifontis sed etiam omnibus grangiis suis scilicet Walapie et Cum 39 et Martinsart et Trahant et si quas postmodo domos habere contigerit ubicumque eis necesse fuerit ligna ad edificandum et construendum deportare .
Testes ex ecclesia Sancti Nichasii sunt isti : Radulfus prior ; Hugo supprior ; Stephanus prepositus ; Rainerus cantor ; Haidericus thesaurarius ; Ioro ; Arnulphus ; Letandus prior de Ruminiaco ; Alardus ; Theobaldus ; ex ecclesia Bonifontis Alexander prior ; Iohannes supprior ; Bouo cantor ; Hellinus cellarius ; Gomerus , Gerardus et Warinus monachi de Ruminiaco ; Balduinus presbiter ; dominus Nicholaus ; Robertus prepositus ; Milo de Estrebais .
| DE CONUENTIONE INTER NOS ET ECCLESIAM SANCTI MARTINI LAUDUNENSIS | In nomine Sancte et Indiuidue Trinitatis , Amen .
Ego Bartholomeus 42 , Dei gratia abbas Sancti Martini Laudunensis quoniam labentis seculi irreuocabiliter abscedunt tempora et nouissima prioribus inueniuntur pecora ; uirulentum semen pungentis discordie precauentes os loquentium iniqua obstruhere , eorumque maxillis frenum imponere curauimus ; ideoque prouida generationi altere scripto transmisimus que ob pacis et concordie soliditatem memoriter retinenda et inuiolabiliter obseruanda fore decreuimus .
Notum igitur esse uolumus tam futuris quam presentibus quod Guido abbas Sancti Nichasii Remensis communi consilio et assensu capituli sui , concessit ecclesie nostre quicquid possidebat aputM Sennicurt in planis et nemoribus uidelicet mansum dominicum cum appendiciis suis et districto altare etiam cum decimationem ad illud pertinente ; in super et terram quam habebat apud Sancti Germani Montem sicut uia Castri Portiensis ante domum leprosorum uersus Barres eam diuidit ea integritate qua possidebat nobis donauit .
Ecclesia uero nostra predicto abbati sex sextarios frumenti quotannis soluebat et fratris Templari N de Chalmundia octo sextarios frumenti quotannis soluebat et totidem ei auene soluebat annuatim .
Abbas uero et capitulum Sancti Nichasii hec omnia ad trecensum septem modiorum frumenti melioris post semen curie de Trambleto ab anno in annum ad rasam mensuram Castri Portiensis tunc temporis currentem eis soluendorum , perpetuo habenda absque omni reclamatione ecclesie sue preter trecensum suum nobis integre concesserunt .
De uero hac concessione sua si quis ecclesiam nostram inquietauerit , abbas et capitulum Sancti Nichasii de omnibus qui ad placitum uenire et ecclesiasticum iudicium subire uoluerint legitimam nobis garandiam portabunt ; illud etiam scribi uolumus quod predictum frumentum , singulis annis a festo Omnium Sanctorum usque ad natale Domini apud Hundelicurt eis persoluemus et quicquid ecclesia nostra apud Linsimel habebat in omnibus commodis , assensu capituli nostri , perpetuo possidendum eis donauimus .
De hac nostra donatione , si quis eos inquietauerit contra omnes qui ad placitum uenire et ecclesiasticum iudicium subire uoluerint ecclesia Sancti Martini legittimam eis garandiam portabit .
Actum Lauduni in capitulo Sancti Martini ; anno incarnati Uerbi M ° C ° LXX ° UIII ° .
| ITEM DE ECCLESIA SANCTI MARTINI LAUDUNENSIS | Willermus , Dei gratia Remorum archiepiscopus , apostolice sedis legatus , dilectis filiis abbati totique capitulo Sancti Nichasii Remensis , in perpetuum .
Notum , igitur facimus uniuersis presentibus et futuris quod nos dilecti filii ecclesie Sancti Nichasii fratres unanimi consensu ecclesie Sancti Martini Laudunensis , Saignicurtem cum planis et nemoribus , altari , decimatione et aliis appendiciis suis , sicut ea possidebatis , libere concessitis et sex sextaria frumenti que habebatis in decima Rarisuille et UIIIto sextarios frumenti et totidem auene que habebatis apud Chaumontinam a fratribus Templi et terram quam habebatis in territorio de Sancti Germani Monte sicut uia que ducit ad Castellum Portiense ante domum leprosorum ex parte de Barris diuidit et de hiis omnibus promisistis legittimam garandiam portare aduersus omnes qui ad placitum uenire et ecclesiasticum iudicium subire uoluerint .
Abbas uero Sancti Martini et capitulum suum singulis annis pro predictis omnibus ecclesie uestre septem modios frumenti ad mensuram Castri Portiensis tunc temporis currentem a festo Omnium Sanctorum usque ad natiuitatem Domini , apud Hundelicurtem cum uecturis suis persoluent et predictum frumentum erit de meliori post sementem de Trembleaus ; preterea idem abbas et capitulum concesserunt uobis et ecclesie uestre quicquid habebant in Lissmel in omnibus commodis et inde garandiam legittimam portare promiserunt aduersus eos qui iusticie stare et ecclesiasticum iudicium subire uoluerunt .
| DE NOGENTO | Ego Henricus , Diuina Miseratione Remorum archiepiscopus tam futuris quam presentibus in perpetuum .
Ad repellandam multorum dubietatem posterorum memorie dignum duximus commendare quod terras nostras de Nogento hominibus eiusdem uille eorumque successoribus hereditario iure perpetuo possidendas concessimus , ad illas uidelicet consuetudines ad quas terras illas soliti fuerunt a nostris tenere predecessoribus ; sed ut series huius nostre concessionis rata permaneat et illibata , sigilli nostri impressione presentem paginam corroborauimus et probalilium personarum attestatione confirmauimus S .
Actum Remis , anno incarnati Uerbi M ° C ° L ° XXIIII ° , indictione XII ; regnante piissimo rege Francorum Ludouico anno xxulr ; archiepiecopatus autem nostri anno 111 ° .
Ego Raimundus P , Dei gratia Domus Hospitalis que est apud Sanctum Egidium dictus prior notum facio tam futuris quam presentibus quod nos , assensu fratrum nostrorum qui interfuerunt capitulo quod in die Penthecostes apud Ceresiers celebrauimus quicquid in alodio de Buregnimont possidebamus , ecclesie Sancti Nichasii Remensis perpetuo tenendum concessimus ; tali tamen conditione interposita quod ecclesia predicta fratribus nostris qui in Remensi archiepiscopatu manebunt singulis annis in festo Omnium Sanctorum octo sextaria auene ad mensuram remensem suis uecturis conducenda Remis debent persoluere .
Letaudi , Iacobi , Ragnulfi , Nicholai , Roberti , Lamberti , Willermi sacerdotum S .
Geroldi , Galteri , Iohannis , Wenemari diaconorum ; S .
Pontii de Ulmis , Willelmi de Tagnai subdiaconorum R S .
Anselmis uicecomitis ; Odonis Taisons , Roberti de Heela fratrum et militum .
| DE QUADAM DECIMA IN TERRITORIO MONTIS CORNETI | Nouerint uniuersi ad quos presens scriptum peruenerit quod magister Achardus et Herbertus frater eius canonici Macerienses emerunt quamdam decimam de Alberico de Lilel quam ipse possidebat in territorio Montis Cornuti ex uoluntate et assensu D T .
44 abbatis Sancti Nichasii et capituli quam decimam predicti duo fratres contulerunt ecclesie Beati Nichasii , ea conditione quod ipsi possidebunt domum castellarii apud Moncis cum decima Maceriensi et ceteris appendiciis sub annua recompensatione Xcem solidorum remensium in synodo persoluendorum ; quod si unus eorum obierit alter nichilominus possidebit et hoc quamdiu uixerint .
Et sciendum quod quicquid in eodem loco adquirere potuerat post decessum eorum in ius ecclesie Beati Nichasii transibit excepto mobili quod eorum distribuendum reseruatur .
Huius rei testes sunt Reinaldus et Haydericus quondam abbates 44 Alexander , cancellarius ; Alanus , Gerbaudus cantor .
| Willelmus , Dei gratia Remorum archiepiscopus , apostolice sedis legatus , dilectis filiis , abbati totique capitulo Sancti Nichasii Remensis , in Domino salutem .
Pluribus notum est quod predecessor noster Henricus bone memorie Remensis archiepiscopus ab ecclesia uestra suscepit quatuor molendinos in perpetuum possidendos cum aqua et piscatura sub annua pensione octo modiorum frumenti quos in Remensi sesterlagio uobis reddendos instituit ; duo autem de molendinis istis erant in uilla Sancti Hylarii et duo extra uillam , fuit etiam statutum ut homines predicte uille ad molendinos illos molerent ; similiter et nos ab ecclesia uestra domum Sancti Petri de Arna cum aqua et molendino et quarrucata A terre suscepimus sub annua pensione quatuor modiorum frumenti quam uobis laudantibus Nicholao de Burgo concessimus ; pro his omnibus duodecim modios frumenti uobis instituimus et assignamus reddendos in sesterlagio Remensi , octo scilicet pro molendinis et quatuor pro domo Sancti Petri , in festo sancti Remigii reddentur modii tres ; in Natiuitate Domini tres modii ; in Pascha tres modii ; in natiuitate sancti Iohannis Baptiste tres modii ; ut igitur hec constitutio rata in posterum permaneat et inconcussa eam presentis scripti attestatione et sigilli nostri auctoritate confirmamus .
| IN NOMINE SANCTE ET INDIUIDUE TRINITATIS AMEN | Philippus , Dei gratia Francorum rex , nouerint uniuersi presentes pariter et futuri quoniam B patruus noster Henricus bone memorie Remensis archiepiscopus ab ecclesia Sancti Nicasii C suscepit quatuor molendinos in perpetuum possidendos cum aqua et piscatura , sub annua pensione octo modiorum frumenti quos in Remensi sextellagio eidem ecclesie reddendos instituit .
Duo autem de molendinis erant in uilla Sancti Hylarii et duo extra uillam , fuit etiam statutum ut homines predicte uille ad molendinos illos molerent .
Similiter ab eadem uilla suscepit karissimus auunculus noster Willelmus uenerabilis Remensis archiepiscopus domum Sancti Petri de Arna cum aqua et molendino et quarrucata terre sub annua pensione quatuor modiorum frumenti D quam illius ecclesie capitulo laudante Nicholao de Burgo concessit .
Pro his igitur omnibus a memoratis archiepiscopis duodecim modii frumenti ecclesie Sancti Nicasii c sunt assignati in sextellagio remensi annuatim reddendi : octo uidelicet pro molendinis et quatuor pro domo Sancti Petri ; in festo sancti Remigii reddentur tres modii , in Natiuitate Domini tres modii , in Pascha tres modii , in natiuitate sancti Iohannis Baptiste tres modii .
Quoniam E ad petitionem memorati auunculi nostri Willermi Remensis archiepiscopi saluo iure nostro concedimus et ut rata permaneant presentem cartam sigilli nostri auctoritate et regii nominis Karactere subtus annotato communimus .
Actum Prouini , anno ab Incarnatione Domini M ° C ° L ° XXX ° sexto ; regni nostri anno UII ° ; astantibus in palatio nostro quorum nomina supposita sunt et signa : S .
| Lucius ' episcopus , seruus seruorum Dei , dilectis filiis abbati et conuentui Sancti Nichasii salutem et apostolicam benedictionem .
Iustis petentium desideriis dignum est nos facilem prebere consensum et uota que a rationis tramite non discordant effectu prosequente complere : ea propter dilecti in Domino filii , uestris iustis postulationibus grato concurrentes assensu duodecim modios frumenti quos habetis in sextelagio F Remensi pro molendinis Sancti Hylarii pro piscatura et quadam domo quam habetis apud Sanctum Petrum super Arnam , ; sicut rationabiliter et sine controuersia possidetis uobis et ecclesie uestre auctoritate apostolica confirmamus et presentis scripti patrocinio G communimus .
| Uniuersis presentes litteras inspecturis ad quos littere presentes peruenerint B .
Sancti Timothei ' canonicus , magistri Willermus Sancti Martini et R .
Nouerit uniuersitas uestra quod cum inter ecclesiam Sancti Nichasii Remensis ex una parte et Radulfum de Betiniuilla ex altera super communibus citationibus quas dicta ecclesia ad se pertinere dicebat , super mansionariis prenominati Radulfi apud Sanctum Hylerium manentibus , super eo etiam quod omnes emendas summam I septem solidorum et dimidii excedentes ad se prenominata ecclesia pertinere dicebat , coram nobis auctoritate apostolica questio uerteretur idem Radulfus in iure recognouit coram nobis quod sepedicta ecclesia communes citationes super iamdictis mansionariis habebat omnes etiam emendas summam septem solidorum et dimidium excedentes percipere debebat .
| DE ALTARIBUS DE AUAUS ET DE UIEU | Willermus , Dei gratia Remensis archiepiscopus , Sancte Romane Ecclesie tituli Sancte Sabine cardinalis , omnibus ad quos littere iste peruenerint in Domino salutem .
Nouerit uniuersitas uestra quod nos diligentius attendentes religionem ecclesie Beati Nichasii et deuotionem quam erga nos K habebat erga nos dilectus filius D .
L , tunc abbas eiusdem ecclesie , altaria de Auaus et de Ui ; que dilectus clericus noster Stephanus Cathalaunensis canonicus diu possederat ad resignationem ipsius in manus nostras liberaliter factam , contulimus predicte ecclesie et concessimus in perpetuum obtinenda .
Actum anno Uerbi incarnati M ° C ° nonagesimo IX ° data per manum Mathei cancellarii nostri .
| DE CONUENTIONE INTER NOS ET PRESBYTERUM DE RUMINIACO | Willermus , Dei gratia Remensis archiepiscopus , Sancte Ecclesie Romane tituli Sancte Sabine cardinalis , apostolice sedis legatus , omnibus ad quos littere iste peruenerint in Domino salutem .
Notum facimus uniuersis presentibus et futuris sic conuenisse inter dilectum filium nostrum Rainaldum abbatem et capitulum Sancti Nichasii et Balduinum presbyterum de Ruminiaco sicut ex utriusque partis recognitione in presentia nostri facta audiuimus quod idem presbyter in uita sua tenebit fructus et obuentiones altaris Sancti Sulpicii ad abbatem et monachos pertinentes sub annua pensione undecim solidorum remensis monete , singulis annis , priori de Ruminiaco soluendorum , medietatem reddendam in Natali Domini , reliquam in Pascha .
cantor ceterique Remensis ecclesie fratres , omnibus in Christo dilectis ad quos littere iste peruenerint , salutem .
Notum fieri uolumus sic conuenisse inter Rainaldum abbatem et capitulum Sancti Nichasii et Balduinum presbyterum de Ruminiaco sicuti ex recognitione utriusque partis coram nobis facta audiuimus quod idem presbyter in uita sua tenebit fructus et obuentiones altaris Sancti Sulpicii ad abbatem et monachos pertinentes sub pensione XI solidorum remensis monete , singulis annis , priori de Ruminiaco persoluendorum , medietatem reddet in Natali Domini , medietatem in Pascha .
| DE NUMERO ET SUFFICIENTIA MONACHORUM | Willermus , Dei gratia Remensis archiepiscopus , tituli Sancte Sabine cardinalis , omnibus ad quos littere iste peruenerint in Domino salutem .
Nouerit uniuersitas uestra quod cum dilecti filii Drogo abbas et monachi Sancti Nichasii Remensis propter importunitatem petentium et ecclesie sue necessitatem communi assensu statuissent quod de cetero nullum reciperent in fratrem et monachum , uel etiam alicui prebendam qualencumque in ecclesia sua uel eius appendiciis sub expectatione promitterent aut darent donec numerus monachorum suorum tam in capite quam in menbris ad quinquaginta perueniret et tunc etiam numerus monachorum quinquagenarium non posset excedere , nos attendentes institutionem huius modi laudabilem et consonam esse rationi ratam huius modi et sigilli nostri munimine duximus roborandam .
| DE RADULFO DE ECREIO | Dei permissione Remensis ecclesie minister humilis et B .
Nouerit uniuersitas uestra quod , cum uir nobilis Radulfus de Eccreio , occasione abbatis abbatis R et conuentus Sancti Nichasii Remensis pro iudices a summo pontifice delegatos esset excommunicatus eo quod nolebat stare rebus per eosdem iudices ecclesie Sancti Nichasii adiudicatis ; tandem ad preces et instantiam dicti Radulfi predictos abbatem et conuentum ad hoc induximus quod tam ipsi quam dictus Radulfus super omnibus querelis in nos compremiserunt .
Ita quod idem Radulfus fidei prestitit cautionem standi dicto nostro Galcherum de Cormissiaco et Radulfum de Medianauilla milites fideiussores super hoc constituens ; nos igitur paci potius quam liti intendentes , bonorum uirorum freti consilio , diximus pro bono pacis quod abbas predictus XII libras super quibus idem Radulphus tenebatur ecclesie Sancti Nichasii pro gisto quod indebite acceperat in uillis de Hundilicurte et de Maisnilio et X libras quas debebat abbati et fructus etiam a longo tempore perceptos in terra que dicitur Hugonis Catti cum pluribus aliis quibus ecclesiam leserat eidem R .
S piscariam que de iure ad ecclesiam Sancti Nichasii pertinebat , possidendam in omnibus commodis , a ponte de Maisnilii usque ad calciatam molendini dicti R .
T , ubicumque aqua uiuarii occupauit terram Sancti Nichasii saluis eidem ecclesie banno et iusticia cum censibus et aisantiis hominum ecclesie , quantum ad herbagium et pascua ad dictum quoque nostrum , dictus R .
u quittauit ecclesie Sancti Nichasii totam terram que dicitur Hugonis Catti infra bannum duarum uillarum Hondilicurtis et Maisnilii in omnibus commodis ; firmiter pactus quod in ea nichil de cetero reclamabit , pascua uillarum Hondilicurtis , Maisnilii , Policurtis , et Uallis Bosonis 5 communia esse decreuimus , excepto marisco Retone quod est inter Sanctum Leodegarium et clausum Bernardi quod habitatoribus terre Sancti Nichasii tantum deseruit censum uero terre ferrici diximus per maiorem Sancti Nichasii debere iusticiari domum Rochardi quam per uiolentiam fecerat censualem ab eodem censu sepedictus R .u absoluit ; ceterum mansionarios Sancti Nichasii quos transferre domicilia sua apud Policurtem et ibi manere coegerat , scilicet Balduinum , Chauuellum Petillon , Richardinum Costellum , Robertum filium Bertranni et eorum familias , ad bannum Sancti Nichasii infra XU dies se remissurum cum rebus suis creantauit et quod daret eis licentiam ad propria redeundi et commorandi , nec poterit eos ulterius cogere ad hoc ut sui mansionarii efficiantur , sed habebunt liberam facultatem ubi uoluerint commorandi , mansionarios Sancti Nichasii quos ad molendinum suum dictus R .
u molere cogebat iniuste se facere recognouit ; recognouit etiam quod bannum et iusticia maior et minor cum districto latronis apud uillas Hondilicurtis et Maisnilii ad ecclesiam Sancti Nichasii de iure pertinebant et quod nichil in eis habebat uel habere debebat nec de cetero habebit ; piscariam in cursu aque in uillis Hondilicurtis et Maisnilii usque ad pontem Maisnil diximus ad ecclesiam Sancti Nichasii integre pertinere .
| ITEM DE EODEM PRO UILLIS HUNDILICURTE ET MAISNILIO | Ego , Radulfus de Eccreio notum facio uniuersis presentibus pariter et futuris quod cum occasione abbatis et conuentus Sancti Nichasii Remensis per iudices a sede apostolica delegatos essem excommunicatus , eo quod nolebam stare rebus per eosdem iudices ecclesie Sancti Nichasii adiudicatis , tandem ad preces et instantiam meam uenerabilis pater A .
X decanus Remenses , dictos abbatem et conuentum ad hoc induxerunt quod tam ipsi quam ego super omnibus querelis compromisimus in eosdem archiepiscopum et decanum ; ita quod fidei prestiti cautionem , standi dicto ipsorum et super hoc G .
Z de Medianauilla , milites constitui fideiussores ; prefati igitur archiepiscopus et decanus paci potius quam liti intendentes bonorum uirorum freti consilio dixerunt pro bono pacis quod abbas predictus XII libras super quibus dicte ecclesie tenebat pro gisto quod indebite acceperam in uillis de Hundilicurte et de Maisnilio et X libras quas debebam abbati et fructus etiam , a longo tempore perceptos in terra que dicitur Hugonis Catti , cum pluribus aliis quibus ecclesiam leseram michi quittaret omnino ; concessit etiam michi idem abbas , ad dictum eorumdem , piscariam que de iure ad ecclesiam Sancti Nichasii pertinebat perpetuo possidendam , in omnibus commodis a ponte Maisnilii usque ad calciatam molendini mei ubicumque aqua uiuarii occupauit terram Sancti Nichasii saluis eidem ecclesie banno et iusticia cum censibus et aisantiis hominium ecclesie , quantum ad herbagium et pascua , ad dictum quoque dictorum archiepiscopi et decani quittaui ecclesie Sancti Nichasii totam terram que dicitur Hugonis Catti infra bannum duarum uillarum Hundilicurtis et Maisnilii in omnibus commodis ; firmiter pactus quod in ea nichil de cetero reclamabo , pascua uillarum Hundilicurtis et Maisnilii , Policurtis et Uallis Bosonis communia esse decreuerunt archiepiscopus et decanus memorati , excepto marisco Retone quod est inter Sanctum Leodegarium et clausum Bernardi quod habitatoribus terre Sancti Nichasii tantum deseruit censum terre ferrici dixerunt per maiorem Sancti Nichasii debere iusticiari , domum Rohardi quam per uiolentiam feceram censualem ab eodem censu absolui ; ceterum mansionarios Sancti Nichasii quos transferre domicilia sua apud Policurtem et ibi manere coegeram , scilicet Balduinum , Caluellum Petillon , Richardinum Costellum , Robertum filium Bertranni et eorum familias cum rebus suis , ad bannum Sancti Nichasii infra XU dies remissurum creantaui et quod darem eis licentiam ad propria redeundi et commorandi nec potero eos ulterius cogere ad hoc ut mei mansionarii efficiantur sed habebunt liberam facultatem ubi uoluerint commorandi mansionarios Sancti Nichasii quos ad molendinum meum molere cogebam iniuste me facere recognoui ; recognoui etiam quod bannum et iusticia maior et minor cum districto latronis apud uillas Hundilicurtis et Maisnilii ad ecclesiam Sancti Nichasii de iure pertinent et quod nichil meis habeo uel habere debeo nec de cetero habebo ; piscariam in cursu aque in uillis Hundilicurtis et Maisnilii usque ad pontem Maisnilii dixerunt archiepiscopus et decanus supradicti ad ecclesiam Sancti Nichasii integre permanere .
Hec omnia , ego et uxor mea et filii mei , Gerardus miles et Guido laudauimus et approbauimus et creantaui quod ea bona fide , obseruabo .
Idem quoque Gerardus , filius meus , fidem interposuit se eadem obseruaturum .
| DE FESTO SANCTI LEODEGARII CONTRA ALBERICUM DE BUSSIO | Magister Bornardus A officialis domni Henrici Remensis archidiaconi , uniuersis presentes litteras inspecturis , in Domino salutem .